### 5.     Personalepolitisk Regnskab 2018

**Åbent**

Sagsnr.: 326-2019-10641       J.nr.: 81.00.00           Dokumentnr.:
326-2019-98208

**Sagstype**

Drøftelse.

**Resume og sagens baggrund**

Direktionen besluttede i 2015 at Kalundborg Kommune
fremadrettet skal udarbejde et personalepolitisk regnskab, startende med et
regnskab for 2014. Det personalepolitiske regnskab er tiltænkt alle ansatte,
politikere og borgere, som ønsker et overblik på det personalepolitiske område.
Formålet er at gøre status over personaleforhold og aktiviteter på
personaleområdet, herunder også arbejdsmiljø og trivsel. Regnskabet giver
samtidig et billede af, om kommunen lever op til målsætningen om, at Kalundborg
Kommune skal være et godt sted at arbejde.

**Indstillinger**

Direktøren indstiller, at regnskabet drøftes.

**Behandling**

Direktionen, Hovedudvalget, Økonomiudvalget.

**Sagsfremstilling**

Indholdet i det personalepolitiske regnskab for 2018 er:

·         Organisation

·         Hovedudvalget

·         Arbejdsmiljø

·         Personalesammensætning

·         Alderssammensætning

·         Personaleomsætning

·         Medarbejdere
ansat på særlige vilkår (det sociale kapitel)

·         Fælles
Retning og Ledelses- og styringsgrundlag

·
 Attraktive Arbejdspladser

·         Kompetenceudvikling

·         Sygefravær

Udvalgte opmærksomheder fra Det Personalepolitiske
Regnskab 2018:

***Arbejdsmiljø***

*De arbejdsmiljørelevante data fra det personalepolitiske
regnskab indgår i Hovedudvalgets årlige arbejdsmiljødrøftelse. Disse data kunne
appellere til en dybere analyse af arbejdsulykkerne i den integrerede pleje
samt udvikling af en analysemetode, der kan være med til at forebygge
arbejdsulykker generelt.*

***Sygefravær***

*Kommunens samlede sygefravær er steget fra 4,4 % i 2017
til 4,6 % i 2018. [adresse] og langtidsfraværet bidrager med lige
store andele til denne stigning. Sygefraværet udgør 142,5 årsværk i 2018,
hvilket er en stigning på ca. 10 årsværk mere end i 2017.*

***Fælles retning***

*Fælles Retning har fyldt meget i Kalundborg Kommune i
løbet af 2018. Strategiplakaten har nu været en del af vores fortælling i over
et år og har været omdrejningspunktet for en masse fortællinger om de gode
historier og eksemplar på samarbejder i hele organisationen; både internt i
afdelingerne, de tværgående samarbejder og samarbejder med borgere,
virksomheder og de frivillige. Det er på den måde blevet meget tydeligt, at vi
rent faktisk skaber bedre resultater ved at samarbejde!*

***Attraktive arbejdspladser***

*Attraktive Arbejdspladser har fået nyt liv i løbet af
2018, i forbindelse med at der er blevet udarbejdet et dialogspil, der tager
udgangspunkt i de 5 temaer i Attraktive Arbejdspladser og som også har et
naturligt afsæt i Fælles Retning. Spillet er på vej ud til alle afdelinger og
vil der vil blive fulgt op det i det Personalepolitiske Regnskab til næste år.*

**Økonomiske konsekvenser**

Ingen.

**Direktionens møde den 8. april
2019:**

Anbefales.

**Hovedudvalgets møde den 6. maj
2019:**

Taget til efterretning.

Hovedudvalget vil på deres temadag den 18. juni dykke
yderligere ned i relevante emner, koblet med input fra Attraktive
Arbejdspladser samt fra [adresse].

**Økonomiudvalgets møde den 22.
maj 2019:**

Godkendt.

Hjalte Petersen, Ø, ønsker sagen i Kommunalbestyrelsen.

**Bilag**

|  |  |
| --- | --- |
| Personalepolitisk regnskab 2018 | 326-2019-99595 |